හදිසි නීතිය මසකින් දීර්ඝ කිරීමේ යෝජනාව වැඩිඡන්ද 92කින් පාර්ලිමේන්තුවේ දී ඊයේ (23) සම්මත විය.යෝජනාවට එකඟව ඡන්ද 112ක්ද, විපක්ෂව ඡන්ද 20ක්ද ලැබිණි.එක්සත් ජාතික පක්ෂය හදිසි නීතිය දීර්ඝ කිරීමේ යෝජනාවට විරුද්ධව ඡන්දය ප්‍රකාශ කරද්දී ජෝෂප් මයිකල් පෙරේරා, ලක්ෂ්මන් කිරිඇල්ල සහ රංජිත් මද්දුම බණ්ඩාර මන්ත්‍රීවරුන් තිදෙනා ඡන්දය ප්‍රකාශ කිරීමෙන් වැළකී සිටියහ.පාර්ලිමේන්තුවේදී ඊයේ (23) රාත්‍රී හදිසි නීතිය සඳහා ඡන්දය විමසන අවස්ථාවේ එකසත් ජාතික පක්ෂය, දෙමළ ජාතික සන්ධානය යන පක්ෂ දෙකේ මන්ත්‍රීවරු යෝජනාවට විරුද්ධව ඡන්දය ප්‍රකාශ කිරීමට නැගී සිටියහ.